ಮೊಬೈಕ್ ಕಳ್ಳರಿಬ್ಬರ ಬಂಧನ, 8 ಲಕ್ಷ ಮೌಲ್ಯದ 13 ಬೈಕುಗಳ ವಶ ಬೆಂಗಳೂರು, ಅ.13 ಹಿ.ಸ : ಮೋಟಾರ್ ಸೈಕಲ್ ಗಳನ್ನು ಕಳವು ಮಾಡುತ್ತಿದ್ದ ಇಬ್ಬರು ಆರೋಪಿಗಳನ್ನು ಬಂಧಿಸಿರುವ ಬೊಮ್ಮನಹಳ್ಳಿ ಪೊಲೀಸರು 8 ಲಕ್ಷ ರೂ.ಮೌಲ್ಯದ 13 ಮೋಟಾರ್ ಸೈಕಲ್ ಗಳನ್ನು ವಶಪಡಿಸಿಕೊಂಡಿದ್ದಾರೆ.ಬೆಂಗಳೂರು ದಕ್ಷಿಣ ತಾಲೂಕು ಕಗ್ಗಲಿಪುರ ಮುಖ್ಯರಸ್ತೆಯ ಮಹದೇಶ್ವರ ದೇವಸ್ಥಾನ ಹತ್ತಿರದ ನಿವಾಸಿ ಸತೀಶ್ ಅಲಿಯಾಸ್ ಸತ್ಯ 22, ಜೆಪಿನಗರ 2ನೇ ಹಂತ, ಕೆಎಸ್ ಆರ್ ಟಿಸಿ ಲೇಔಟ್ ನ ನಿವಾಸಿ ಮಣಿಕಂಠ ಅಲಿಯಾಸ್ ಮಣಿ ಅಲಿಯಾಸ್ ಅಪ್ಪಿ 25 ಬಂಧಿತ ಆರೋಪಿಗಳು.ಆರೋಪಿಗಳಿಂದ ನಗರದ ವಿವಿಧ ಪೊಲೀಸ್ ಠಾಣಾ ವ್ಯಾಪ್ತಿಗಳಲ್ಲಿ ಕಳವು ಆಗಿದ್ದ 8 ಲಕ್ಷ ರೂ. ಮೌಲ್ಯದ ಸುಜುಕಿ ಆಕ್ಸಿಸ್, ಹೋಂಡಾ ಆಕ್ಟಿವಾ, ಒಂದು ಯಮಹಾ ಆರ್ ಎಕ್ಸ್ 135 ಮೋಟಾರ್ ಸೈಕಲ್, ಮೂರು ಬಜಾಜ್ ಪಲ್ಸರ್ ಸೇರಿದಂತೆ 13 ವಾಹನಗಳನ್ನು ಪೊಲೀಸರು ವಶಪಡಿಸಿಕೊಂಡಿದ್ದಾರೆ.ಹಿಂದುಸ್ತಾನ ಸಮಾಚಾರಎಂ.ಎಸ್ ಯ.ಮ